<classify> Lipuli itaikaribisha Simba kwenye uwanja wake wa nyumbani Samora ikiwa imetoka kuifunga Singida United bao 1-0 ambapo Matola anasema ushindi huo umewapa morali ya mechi dhidi ya Simba.Matola, ambaye aliwahi kuichezea Simba na kuwa kocha wa timu hiyo pamoja na zile za vijana, amesema wanataka kuwa timu ya kwanza kuifunga Simba msimu huu bila kujali uhusiano uliopo kati yake na klabu hiyo kongwe.Simba ndio timu pekee ambayo haijapoteza mechi hata moja kati ya mechi 24 ilizocheza.Inaongoza msimamo kwa pointi 58.Mwisho wa mchezo ndiyo mwanzo wa mchezo mwingine, tunajipanga kwa ajili ya Simba tunajua ni timu ambayo haijafungwa kwenye ligi lakini sisi tunataka kuwa timu ya kwanza kuifunga Simba, amesema Matola.Matola alisema mchezo dhidi ya Singida United ulikuwa mgumu licha ya kupata ushindi kwenye uwanja wa nyumbani Samora, Iringa.Mechi ilikuwa ngumu sana kwa sababu ukiangalia Singida United ni miongoni mwa timu ngumu kwenye ligi, timu ambayo imewekeza lakini nawapongeza wachezaji wangu kwa sababu wamefanya kitu ambacho tumewatuma na kila mwana Iringa alitaka wakifanye, alisema Matola.Bao pekee kwenye mchezo huo lilifungwa na Malimi Busungu na kuifanya Lipuli kufikisha pointi 31 kwenye nafasi ya nane.  <topic>: MICHEZO 